CELEX: 32000R1667
Language: hu
Date: 2000-07-17 00:00:00
Title: A Tanács 1667/2000/EK rendelete (2000. július 17.) a rizs piacának közös szervezéséről szóló 3072/95/EK rendelet módosításáról

Fontos jogi nyilatkozat

|

32000R1667

Hivatalos Lap L 193 , 29/07/2000 o. 0003 - 0005

		A Tanács 1667/2000/EK rendelete(2000. július 17.)a rizs piacának közös szervezéséről szóló 3072/95/EK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) A 3072/95/EK [4] tanácsi rendelet 3. cikkének (2) bekezdése rendelkezik arról, hogy az intervenciós árat havonta emelni kell. Ez a rendszer bizonyos mértékig próbálja figyelembe venni a gabonafélék Közösségben való raktározásának raktározási költségeit és finanszírozási kiadásait, valamint annak szükségességét, hogy a készletek piaci követelményekkel összhangban történő értékesítése biztosítva legyen. A közös piaci szervezetek Agenda 2000-rel kapcsolatos reformja során követett szemléletmódnak megfelelően, valamint annak lehetővé tétele érdekében, hogy a termelők több évre megszervezhessék termelésüket, a havi emelést időbeli korlátozás nélkül, és a jövőben esetlegesen szükségessé váló felülvizsgálatokra tekintet nélkül kell rögzíteni. Különösen az árak és kamatok állandósága alapján a jelenleg érvényes emeléseket kell fenntartani.(2) A rizstermelők támogatásának biztosításával összefüggésben a 3072/95/EK rendelet 6. cikke minden egyes termelő tagállamra nemzeti bázisterületet határoz meg, Franciaország és Görögország kivételével, amelyekre vonatkozóan két bázisterület került meghatározásra. Görögország kérte, hogy a Kavala és Aitolia, valamint Akarnania megyék ugyanabba a bázisterületbe tartozzanak, mint Thessaloniki, Serres és Fthiotida, mivel a rizs ezeknek a megyéknek mindegyikében hagyományos kultúraként van jelen. A bázisterületek összes területe, valamint a kompenzációs kifizetések összege változatlan marad.(3) Az egyszerűsítést és a szabályozás átláthatóságát figyelembe véve a 3072/95/EGK rendelet nem idevágó rendelkezéseit ezzel egyidőben törölni kell.(4) A 3072/95/EK rendelet végrehajtásához szükséges intézkedéseket a Bizottságra ruházott végrehajtó hatáskör gyakorlására vonatkozó eljárásokat meghatározó, 1999. június 28-i 1999/468/EK [5] tanácsi határozatnak megfelelően kell elfogadni,ELFOGADTA EZT A RENDELETET:1. cikkA 3072/95/EK rendelet szövege a következőképpen módosul:1. A 3. cikk (2) bekezdése helyébe a következő szöveg lép:"(2) A 4. cikk (1) bekezdésében meghatározott négy hónap mindegyike során az intervenciós árat havonta emelni kell. A július hónapra így kapott ár augusztus 31-ig marad érvényben.A 2000/2001-es gazdasági évtől kezdődően a havi emelés 2 EUR/t."2. A 6. cikkben a (3) és (4) bekezdést a következő váltja fel:"(3) A kompenzációs kifizetések összege a következőképpen alakul:(EUR/ha) || 1997/98 | 1998/99 | 1999/2000 és azt követően |Spanyolország | 111,44 | 222,89 | 334,33 |Franciaország | | | |–anyaországi terület | 96,35 | 192,70 | 289,05 |–Francia Guyana | 131,80 | 263,60 | 395,40 |Görögország | | | |–Thessaloniki, Serres, Kavala, Aitolia, Akarnania és Fthiotida megyék | 131,27 | 262,55 | 393,82 |–más megyék | 131,27 | 262,55 | 393,82 |Olaszország | 106,00 | 212,00 | 318,01 |Portugália | 106,18 | 212,36 | 318,53 |A termelés jobb irányíthatósága érdekében a kompenzációs kifizetés összege a fajtától függő áremelések, illetve -csökkentések alkalmazásával változtathatók.A kompenzációs kifizetések a szóban forgó gazdasági év kezdetét követő október 16. és december 31. között kerülnek kifizetésre.(4) Minden termelő tagállamra egy nemzeti bázisterületet kell meghatározni. Franciaország és Görögország esetében azonban két bázisterületet kell meghatározni. A bázisterületek a következők:Spanyolország: | 104973 ha |Franciaország: | |–anyaországi terület | 24500 ha |–Francia Guyana | 5500 ha |Görögország: | |–Thessaloniki, Serres, Kavala, Aitolia, Akarnania és Fthiotida megyék | 22330 ha |–más megyék | 2561 ha |Olaszország: | 239259 ha |Portugália: | 34000 ha"" |3. A 20. cikket el kell hagyni.4. A 22. cikk helyébe a következő szöveg lép:"22. cikk(1) A Bizottság munkáját a gabona piacának közös szervezéséről szóló, 1992. június 30-i 1766/92/EGK [6] tanácsi rendelet 23. cikke által létrehozott Gabonapiaci Irányítóbizottság, a továbbiakban "a bizottság" segíti.(2) Amennyiben erre a bekezdésre történik hivatkozás, az 1999/468/EK határozat 4. és 7. cikkeit kell alkalmazni.Az 1999/468/EK határozat 4. cikkének (3) bekezdésében foglalt időszak egy hónap.(3) A bizottság állapítja meg saját eljárási szabályait."2. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2000. július 17-én.a Tanács részérőlaz elnökJ. Glavany[1] HL C 86 E., 2000.3.24., 3. o.[2] 2000. május 16-án kinyilvánított vélemény (a Hivatalos Lapban még nem került kihirdetésre).[3] HL C 168., 2000.6.16., 17. o.[4] HL L 329., 1995.12.30., 18. o. Rendelet, amelyet a 2072/1998/EK rendelet módosított utoljára (HL L 265., 1998.9.30., 4. o.).[5] HL L 184., 1999.7.17., 23. o.[6] HL L 181., 1992.7.1., 21. o.--------------------------------------------------